Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko interpelazioa, Nafarroako pediatria-arretako ereduari buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko otsailaren 15ean

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako interpelazio hau aurkezten dio Gobernuari, Nafarroako pediatria-arretako ereduari buruzkoa, Osoko Bilkuran eztabaidatzeko.

Oinarrizko Osasun Laguntzako pediatriako arreta haurrentzako funtsezko zerbitzua da. Pediatrian gero eta lanpostu huts gehiago daude bete gabe, batez ere landa eremuan. Horregatik, jakin nahi dugu zein plan darabilen Nafarroako Gobernuak Nafarroako haurrentzako kalitatezko laguntza pediatrikoa ekitatez bermatzeko.

Iruñean, 2021eko otsailaren 10ean

Foru parlamentaria: Cristina Ibarrola Guillén